# Montferrand (Aude)

Montferrand (Montferrand en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Toponimia
### Montferrand

Las fòrmas ancianas son : Castrum de Monteferrando en 1213-1214, Monsferrandus en 1224, Villa de Montferrando en 1317, Subtus Montem Ferrandum,... prioratus in Monte Ferrando al sègle XV, Montferran..., Montferrant en 1441-42, Montferrand en 1781. La prononciacion occitana es Mounferrán, dins la grafia de l'abat Antòni Savartés, donc [muŋfe'ran]. Montferrand ven del latin mons [montem], montanha o simpla tuca en país de plana, ambe'l nom germanic d'òme Ferrand$^,$.

### La Font d'Alzonne, Saint Pierre d'Alzonne

Saint Pierre d'Alzonne, benlèu Sant Pèire d'Alzona en occitan, es una anciana parròquia de la comuna de Montferrand, prèp del Pas de Naurosa (Ecclesia Sancti Petri de Alzona, juxta Montem Ferrandum en 1443, Ecclesia et decimarium Sancti Petri de Alzona al sègle XV, Sainct Pierre de Alzona en 1540, Ecclesia parochialis Sancti Petri d'Alzone, loci de Montferrand et Labastide en 1647, Saint Pierre, chapelle en 1781), e la Font d'Alzona es una font importanta situada a 200 m de la glèisa. Ernèst Negre, coma per Alzona, comuna situada prèp de Carcassona, explica aquelis noms per un idronime preceltic *alis ambe'l sufixe gallic -ona. Mes la Font d'Alzona e Sant Pèire d'Alzona (noms supausats) serián en realitat segon Delamarre (que parla pas de la vila d'Alzona) Elusio-dūnon, que cita Ciceron (Elusiodunum), nom atestat tanben al sègle IV Mansio Elusione; Elusio-dūnon seriá lo « fòrt d'Elusios », d'un nom gallic d'òme. En realitat, la fortalesa d' Elusio-dūnon èra puslèu situada sus la tuca de Montferrand. L'aglomeracion romana, que gardava lo nom tradicional, Elusio-, Mansio Elusione, sense l'apondi de dūnon, es puslèu sul terrenh pus planièr que la glèisa de Sant Pèire d'Alzona ocupa encara. Çaquelà, la Font d'Alzona se pòt tanben interpretar en celtic coma l'idronime alisona.

### Sant Laurenç

Sant Laurenç [al nòrd de la comuna e près de la Nauta Garona ] es un masatge e una anciana parròquia; la glèisa parroquiala èra dedicada a Sant Laurenç. Las fòrmas ancianas son : Sainct Laurens en 1494, Sainct Laurent de Sautel en 1642, Saint Laurent de Sautés en 1777.

## Istòria

Montferrand èra caplòc de conferéncia dins la diocèsi de Sant Pàpol.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2001 | (2026) | Christophe Pradel | sense etiqueta | agricultor |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dels cantons de Castèlnau d'Arri Sud; es ara del canton del Bassin chaurien (en francés).

## Demografia

modificar « persona »  v · d · m 
Evolucion demografica Populacion comunala actuala (2013): 524, totala: 534 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 960 | 990 | 940 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 792 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 561 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 480 | 438 | 395 | 352 | 356 | 410 | 467 | 477 | 486 494 |
| 2009 | 2010 |
| 496 504 | 496 504 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 583 abitants e la densitat èra de 32,52 ab/km².

## Véser tanben

* Comunas d'Aude

## Ligams extèrnes

* Montferrand sul site de l'Insee

## Nòtas

* 1 2 Abbé Sabarthès, Dictionnaire topographique du département de l'Aude, 1912, p. 248, legir en linha https://gallica.bnf.fr/ark:/12148/bpt6k110095d/f340.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 465 e 469-470
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 249
* ↑ Abbé Sabarthès, Dictionnaire topographique du département de l'Aude, 1912, p. 413, legir en linha https://gallica.bnf.fr/ark:/12148/bpt6k110095d/f505.item.texteImage
* ↑ Ernest Nègre, Toponymie générale de la France, https://books.google.com.ua/books?id=rsNpi7IVulEC&pg=PA25&lpg=PA25&dq=font+d%27alzonne&source=bl&ots=dSLpMfjaQd&sig=silHXg6Fv5mnqz-g9nv0i9oORxI&hl=fr&sa=X&ved=0ahUKEwiJ0IOBsqLbAhVEYlAKHSRiDSQQ6AEIRjAE#v=onepage&q=font%20d'alzonne&f=false
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 149, 297 e 323
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 47 e 323
* ↑ Abbé Sabarthès, Dictionnaire topographique du département de l'Aude, 1912, p. 398, legir en linha https://gallica.bnf.fr/ark:/12148/bpt6k110095d/f490.item.texteImage
* Portal de Lengadòc